Aalborg Stiftstidende, 1846-10-31
Fædrelandet. I den slesvigske Stænderforsamling ere følgende Propositioner fremkomne: 1) At Forsamlingen skulde beslutte et Andragende til Hs. Maj. Kongen om at han vil fatte den Beslutning ogsaa som Hertug af Slesvig at tiltræde det tydske Forbund (!) og i denne Henseende træffe de fornødne Foranstaltninger med Forbundsforsamlingen (ved Underdommer Hansen i Leck); 2) Andragende om at Hs. Maj. atter vil forelægge Forsamlingen Patentet af 7de September d. A. betræffende en forandret Jndretning i Forretningsgangen hos Hertugdømmerne Slesvigs og Holsteens Provindsial-Regjering (ved Statsr. Lüders); 3) Andragende om at Hs. Maj. vil forandre det nuværende Regjerings system paa en til den offentlige Retfærdigheds Fordringer svarende Maade og derfor foretage den derved nødvendige Omskiftning med Sine Raadgivere (ved Dr. Gülich); 4) Andragende om en Petition til Hs. Maj. om at Høistsamme atter vil tage det aabne Brev tilbage, (ved Inspecteur Tiedemann); 5) Andragende om en Petition til Hs. Maj. Kongen om at Høistsamme vil forelægge den næste Stænderforsamling Lovudkast til at Hertugdømmerne Slesvig og Holsteens Administration samlede adskilles fra Kongeriget Danmark, isærdeleshed hvad Finantserne og Militairforfatningen angaaer, og en aldeles særskilt Forvaltning oprettes for Hertugdømmerne (ved Statsr. Esmarch); 6) Andragende om en Petition til Hs. Maj., at Udkast til Jndførelsen af almindelig Værnepligt i Hertugdømmerne maa forelægges den næste Stænderforsamling. – – 39 Deputationer ankom fra alle Landets Egne og overrakte Bønskrifter til Præsidenten. – J det andet Møde gjorde Præsidenten Forsamlingen opmærksom paa, at 108 Adresser vare indløbne til Stænderne, og fremhævede at i alle disse de secundaire materielle Jnteresser vare stillede i Baggrunden, og det ene store Spørgsmaal, som angaaer Hertugdømmet Slesvigs statslige Existents og Selvstændighed, dets offentlige Ret og nationale og politiske Udvikling, ganske og aldeles udgjorde Jndholdet, som et Exempel herpaa oplæste han den fra Sylt indgaaede Adresse. Man skulde nu gaae over til Motiveringen af det af Adv. Dr. Gülich stillede Andr. om, at overgive en Adresse til Hs. Majestæt. Førend An drageren imidlertid kunde begynde sit Foredrag, reiste Commissarius v. Scheel Jndsigelse mod den intenderede Adresse idet han bemærkede, at en Saadan laae udenfor den lovlige Jnstruction, og at Loven ikke forpligtede Commissarius til at modtage en Adresse og tilstille Regjeringen den; han tilføiede endvidere, at han havde villet fremkomme med denne Bemærkning, for forud at gjøre Forsamlingen opmærksom paa, at det vilde afhænge af ham, om han vilde modtage Adressen, hvilket atter vilde være betinget af sammes Jndhold Præsidenten svarede herpaa, at en Adresse hverken var budt eller forbudt; han opfordrede derfor Proponenten til at fremkomme med sin Motivering. Dr. Gülich holdt derpaa sit Foredrag. Jmod en Adresse talte de tvende Deputerede fra Flensborg, Agent Jensen og Senator Nielsen, saavelsom de nordslesvigske Deputerede Jensen fra Rinkens og Nis Lorenzen fra Lilholt. En Committe af følgende 7 Medlemmer nedsattes derpaa til at concipere Adressen: Etatsr. Prof. Falck, Dr. Gülich, Kammerh. v. Ahlefeld-Olpenitz, Pastor Lorenzen, Raadmand Hamckens, Etatsr. P. Lüders, og Statsr. Esmarch. Commissarius hævede fremdeles Jndsigelse mod den 1ste Deel i den af Dr. Gülich forebragte Proposition, betræffende Forandring i Regjeringssystemet. Præsidenten meente at det var hans Sag, at vaage over, at Forsamlingen holdt sig inden Lovlighedens Grændser, hvorfor ogsaa den omtalte Proposition skulde gaae den foreskrevne Vei. Den af Hertugen af Augustenborg indgivne Forfatnings=Proposition, hvis Motivering vil gaae foran alle andre, haabede man vil komme for paa Tirsdag. – J det tredie Møde fremkom Tiedemann med den Proposition, at Forsamlingen vilde indgaae med Andr. til Hs. Maj. om at Allerhøists. vilde anordne Adskillelsen imellem de danske og de schleswig holsteinske Finantser, ligesom Fastsættelsen af de samlede Staters Bidrags-Forhold til de almindelige Udgifter til Hofholdningen, Gesandtskaber osv. og forelægge den næste Stænderforsamling et Forslag i denne Henseende. H. Corresp." modsiger det Rygte, at Prindsen af Augustenborg havde isinde at træde ind i den slesvigske Stænderforsamling, da han den 24de ds., sandsynligviis paa Veien til Hannover, er reist igjennem Hamburg.